**REPUBLIKA HRVATSKA**

**LIČKO- SENJSKA ŽUPANIJA**

**GRAD OTOČAC**

**Kralja Zvonimira 10, 53220 Otočac**

**RAZINA: 22**

**Matični broj 02553651**

**OIB:14180718952**

**Šifra djelatnosti: 8411**

**Šifra grada/općine: 313**

**RKP: 26750**

**IBAN: HR9624020061831300003**

**BILJEŠKE**

 **UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2021. GODINE**

 Na temelju članka 15. i 16. Pravilnika o financijskom izvještavanju u Proračunskom računovodstvu izrađene su ove Bilješke uz financijske izvještaje za razdoblje od 01. siječnja do 31. prosinca 2021.godine.

**Uvodni dio:**

Grad Otočac je jedinica lokalne samouprave na području utvrđenom Zakonom.

Sjedište Grada je u Otočcu, Kralja Zvonimira 10.

Grad je pravna osoba.

Grad je samostalan u odlučivanju u poslovima iz svog djelokruga u skladu s Ustavom Republike Hrvatske, Zakonom i Statutom i podliježe samo nadzoru zakonitosti koju obavlja Vlada Republike Hrvatske.

Grad u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

1. Uređenje naselja i stanovanje,
2. Prostorno i urbanističko planiranje,
3. Komunalno gospodarstvo,
4. Brigu o djeci,
5. Socijalnu skrb,
6. Primarnu zdravstvenu zaštitu,
7. Odgoj i osnovno obrazovanje,
8. Kulturu, tjelesnu kulturu i šport,
9. Tehničku kulturu,
10. Zaštitu potrošača,
11. Zaštitu i unapređenje prirodnog okoliša,
12. Protupožarnu i civilnu zaštitu,
13. Promet na svom području,
14. Te ostale poslove sukladno posebnim zakonima.

Odgovorna osoba Grada Otočca je Gradonačelnik Goran Bukovac, dipl.pol. koji obnaša dužnost gradonačelnika od 04. lipnja 2021. godine.

Odgovorne osobe za sastavljanje Bilješki su Stevan Uzelac, dipl. iur. pročelnik Jedinstvenog odjela i Martina Cvitković, mag.oec., voditelj odsjeka za proračun, financije i javne prihode.

1. **Bilješke uz izvještaj o prihodima i rashodima, primicima i izdacima –Obrazac PR-RAS**

**Bilješke uz pojedine AOP-e:**

AOP 003 Porez i prirez na dohodak smanjen je u odnosu na prethodnu godinu za 55,4%. Odnosi se na porez i prorez na dohodak od nesamostalnog rada te porez i prirez na dohodak od kapitala. Razlog smanjenja je ukidanje prihoda od poreza i prireza fiskalnog izravnavanja, no kroz kompenzacijske mjere koje su knjižene na AOP 055 JLS iz državnog proračuna dobiva razliku sredstava- mjesečno.

AOP 018 Porezi na imovinu u odnosu na prethodnu godinu povećani su za 51,6%. Najveće povećanje se se odnosi na porez na promet nekretnina koje je povećano za 59,9%.

AOP 024 Porezi na robu i usluge smanjeni su u odnosu na prethodnu godinu (indeks 91,9). Smanjena je naplata poreza na potrošnju alkoholnih i bezalkoholnih pića (realizacija u u 2021. godini 175.730,00 kuna i poreza na tvrtku u 2021.godini 7.761,00 kn, (razlog je ukidanje ovog poreza od 01.01.2017. godine, naplata se odnosi na nenaplaćena potraživanja iz prethodnih godina).

AOP 054 Pomoći proračunu iz drugih proračuna, na računu 6331 evidentirane su tekuće pomoći. Grad je ostvario pomoć za kompenzacijske mjere od Ministarstva financija za 12 mjeseci kao razliku što je ukinut prihod fiskalnog izravnavanja poreza i prireza. Iznos kompenzacijskih mjera je 11.765.394,00 kn, prihod od HZZ-a za mjeru zapošljavanja putem javnih radova u iznosu od 111.997,00 kn koji traje 6 mjeseci te prihod od Ministarstva regionalnog razvoja i fondova EU u iznosu od 200.000,00 kn.

AOP 069 Pomoći temeljem prijenosa EU sredstava, na računu 638 evidentirane su tekuće pomoći i kapitalne pomoći iz državnog proračuna temeljem prijenosa EU sredstava. Grad je ostvario kapitalnu pomoć od APPR-a za rekonstrukciju ulice B. Kašić koja je realizirana 2019. godine u iznosu od 3.647.329,00 kn. Ovo je drugi dio isplate po ugovoru. Prvi dio isplate je bio 2019. godine. Tekuće pomoći od MRMS za projekt Zaželi- zapošljavanje žena u iznosu od 625.251,00 kn te za strategiju poljoprivrede u iznosu od 61.250,00 kn od APPR-a.

AOP 077 Prihod od imovine odnosi se na naknade za koncesije na vodama i javnom vodnom dobru, kamate na depozite po viđenju, prohodi od iznajmljivanja stambenih i poslovnih objekata, naknade za korištenje prostora elektrana i prihod od spomeničke rente. Navedeni prihodi su povećani u odnosu na 2020. godinu za 1,5%.

AOP 101 Prihod od upravnih i administrativnih pristojbi, pristojbi po posebnim propisima i naknadama smanjen je za 6,3%. Ovaj prihod odnosi se na prihod od prodaje državnih biljega, prihod od boravišne pristojbe, doprinos za šume, komunalni doprinos, komunalne naknade, prihodi za pravo služnosti telekoma, prihodi vodoprivrede itd.

AOP 115 Komunalni doprinos i naknade, evidentirano je smanjenje ovih prihoda. Smanjen je prihod od komunalnog doprinosa te komunalne naknade.

AOP 134 Kazne i upravne mjere, prihodi su povećani u odnosu na 2021. godinu. Na računu 683 evidentirane su prisilne naplate.

AOP 148 Plaće, plaće u 2021. godini smanjene su u odnosu na 2020. godinu za 0,5%. Razlog smanjenja je manji broj zaposlenih zbog isteka ugovora o radu, odlaska u mirovinu, a novog zapošljavanja nije bilo. Na računu 3111 evidentirane su plaće za zaposlene u Gradskoj upravi. Prosječan broj zaposlenih na dan 31.12.2021. godine je 35. 10 žena kroz program zapošljavanja žena– Zaželi koje su sa radom počele 01.10.2019. godine, ugovor je sklopljen na 24 mjeseca te zaposlenih preko programa javnih radova- Otočac, uređen i lijep koje su sa radom započele u lipnju 2021. godine. Broj zaposlenih u Gradskoj upravi je 25.

AOP 154 Doprinosi na plaće su smanjeni u odnosu na prethodnu godinu, a razlog je objašnjenje AOP-a 148.

AOP 159 Naknade troškova zaposlenima povećane su u odnosu na 2020. godinu i to za 20,9%. Ovi rashodi se odnose na stručno usavršavanje zaposlenika, službena putovanja te naknade za prijevoz na posao i sa posla.

AOP 164 Rashodi za materijal i energiju povećani su u odnosu na 2020. godinu. Navedeni rashodi odnose se na: uredski materijal, energiju koja obuhvaća troškove električne energije te rashode za grijanje (lož ulje, pelete), a najveće povećanje se odnosi na troškove električne energije te nabava materijala za održavanje.

AOP 172 Rashodi za usluge su povećani u odnosu na prethodnu godinu za 19,6%. Najveće povećanje rashoda se odnosi na komunalne usluge, usluge telefona, računalne usluge isl.

AOP 183 Ostali nespomenuti rashodi poslovanja povećani su u odnosu na prethodnu godinu. Najviše su povećani rashodi koji se odnose na naknadu za rad predstavničkih i izvršnih tijela, povjerenstava i sl. ( naknade za biračke odbore: predsjednici, potpredsjednici i članovi, gradsko izborno povjerenstvo: stalni i prošireni sastav za provođenje lokalnih izbora 2021.g.).

AOP 205 Ostali financijski rashodi povećani su u odnosu na prethodnu godinu, a odnosi se na bankarske usluge i ostale financijske rashode.

AOP 211 Subvencije trgovačkim društvima u javnom sektoru povećane su u odnosu na 2020. godinu. U 2021. godini Grad je subvencionirao trgovačko društvo Gacka d.o.o. za umanjenje cijene odvoza kućnog otpada za korisnike. Grad sufinancira cijenu odvoza kućnog otpada 10% po računu korisnika.

AOP 214 Subvencije trgovačkim društvima, zadrugama, poljoprivrednicima i obrtnicima izvan javnog sektora povećane su u odnosu na prošlu godinu. Razlog su povećanja subvencije poljoprivrednicima i obrtnicima a to su subvencije za umjetno osjemenjivanje krava, mikročipiranje i prvo cijepljenje pasa, sterilizacija i kastracija pasa i mačaka.

AOP 226 Prihodi se odnose na sufinanciranje Centra za gospodarenje otpadom „Babina Gora“ Kodos d.o.o., a sredstva se uplaćuju na račun Ličko-senjske županije. U 2021.godini je isplaćeno 26.567,14 kn, sredstva koja su isplaćena Gradu Gospiću u iznosu od 40.547,48 kn za širokopojasni Internet, FZOIEU za nabavu spremnika za odvojeno prikupljanje otpada u iznosu od 198.957,95 kn te ŽUC Ličko- senjske županije za izgradnju ceste Kuterevo te otkup zemljišta Poljica u iznosu od 312.432,75 kn.

AOP 231 Pomoći proračunskim korisnicima drugih proračuna odnosi se na kapitalnu pomoć Domu zdravlja Otočac za nabavu ginekološkog ultrazvuka.

AOP 235 Prijenosi proračunskim korisnicima iz nadležnog proračun za financiranje redovne djelatnosti u 2021. godini. U 2021. godini Grad je financirao 4 proračunska korisnika i to: Gacko pučko otvoreno učilište u iznosu od 1.539.138,10 kn, dječji vrtić Ciciban u iznosu od 3.325.939,12 kn, Javnu ustanovu Narodnu knjižnicu sa iznosom od 499.958,79 kn i Centar za pomoć u kući sa iznosom od 116.666,09 kn.

AOP 254 Ostale naknade građanima i kućanstvima iz proračuna povećane su u odnosu na 2020. godinu. Na ovom računu knjižene su subvencije stanarine, stipendije, pomoć obitelji za novorođeno dijete, jednokratne novčane pomoći i ostale pomoći socijalno ugroženom stanovništvu.

AOP 259 Tekuće donacije, povećane su u odnosu na prethodnu godinu za 37,2%. Na računu 3811 evidentirane su donacije Ustanovama, neprofitnim organizacijama i udrugama u 2021. godini. Grad je u 2021. godini doznačivao donacije Vatrogasnoj zajednici Grada Otočca, Hrvatskom crvenom križu- Gradska Organizacija Otočac i Hrvatskom centru za autohtone vrste riba i rakova.

AOP 274 Kapitalne pomoći- odnose se na sufinanciranje radova na smanjenju gubitka vode, izgradnju hidranata na području grada Otočca.

AOP 294 Prihod od prodaje materijalne imovine povećani je u odnosu na 2020. godinu odnosno za 75,4% te se ovaj prihod odnosi na prodaju zemljišta u Poslovnoj zoni Otočac.

AOP 305 Prihod od prodaje građevinskih objekta smanjen je u odnosu na 2020. godinu. Na računu 7211 evidentiran je prihod od prodaje stanova na kojima postoji stanarsko pravo. Otplata ovih stanova bliži se kraju i vlasnici stanova većinom otplaćuju stanove u cijelosti ( mali broj rata do konačne otplate). Grad je u obvezi 55% od prikupljenih sredstava uplatiti u Državni proračun dok 45 % sredstava ostaje Gradu za zbrinjavanje socijalnih slučajeva. Grad svoje obveze prema Ministarstvu financija uredno podmiruje. Također na navedenom računu evidentirana je i prodaja stanova za socijalne skupine građana temeljem Zakona o stambenom zbrinjavanju na potpomognutim područjima gdje prihod od prodaje stanova pripada Gradu Otočca.

AOP 320 Prihod od prodaje prijevoznih sredstava odnosi se na prodaju automobila u vlasništvu grada.

AOP 360 Poslovni objekti povećani su u odnosu na 2020. godinu, kada ulaganja nije bilo. Navedeni iznos odnosi se na uređenje i adaptaciju Doma Prozor (krov, fasada i stolarija). Navedeni radovi započeli su još krajem 2020. godine.

AOP 361 Rashodi u 2021. godini se odnose na asfaltiranje cesta na području grada Otočca te završetak izgradnje ulice K. Tomislava koja je započeta krajem 2020.godine.

AOP 362 Ostali građevinski objekti u 2021.g. odnose se na izgradnju boćališta kod kuglane u Otočcu, na izgradnju i dogradnju javne rasvjete na području grada Otočca te izgradnja šetnjice oko rijeke Gacke.

AOP 363 Uredska oprema i namještaj odnosi se na nabavu računala i uredskih stolica. Nabava navedene opreme je povećana u odnosu na 2020.godinu. Odnosi se na kupnju namještaja za Dom Prozor, kupnju računala i laptopa te kupnju kamera za Dom Prozor i Dom HV-a.

AOP 370 Uređaji, strojevi i oprema za ostale namjene povećani su u odnosu na 2020. godinu, a odnosi se na nabavu kamere za kuglanu koja će se koristiti u svrhu održavanja Svjetskog kuglačkog kupa.

 AOP 373 Prijevozna sredstva u cestovnom prometu odnosi se na kupnju dva automobila.

AOP 387 Rashodi se odnose na ulaganja u računalne programe (Libusoft).

 AOP 397 Odnosi se na uređenje stadiona NK Otočac.

 AOP 400 Dodatna ulaganja za ostalu nefinancijsku imovinu odnose se na uređenje sale te sanitarija u Domu Prozor.

AOP 501 Odnosi se na beskamatni zajam iz državnog proračuna, odnosno stanje duga JLS na dan 31.12.2021.godine po namirenju nedostajućih sredstava na računu poreza na dohodak i prirezu poreza na dohodak za povrat po godišnjoj prijavi za 2020.godinu. Navedeni zajam će se vratiti u 2022. godini kroz 4 rate.

|  |  |
| --- | --- |
| **PRIHODI I PRIMICI:** |   |
|  |   |
| **6** | 34.914.572,91 |
| **7** | 1.108.509,37 |
|  | 36.023.082,28 |
| **8** | 588.224,39 |
| **UKUPNO** | 36.611.306,67 |
|  |   |
|  |   |
|  |   |
|  |   |
| **RASHODI I IZDACI:** |   |
| **3** | 28.067.616,66 |
| **4** | 6.482.916,36 |
| **UKUPNO** | 34.550.533,02 |
|  |   |
|  |   |
|  |   |
|  |  |
|  |   |
| **PRIHODI I PRIMICI** | 36.611.306,67 |
| **RASHODI I IZDACI** | -34.550.533,02 |
| **VIŠAK/MANJAK** | 2.060.773,65 |
| **PRENESENI VIŠAK:** | 7.878.030,56 |
| **VIŠAK 31.12.2021.** | **9.938.804,21** |

Stanje novčanih sredstava na dan 31.12.2021.godine AOP 644 iznosi 17.445.100,13 kn.

 Ukupno stanje potraživanja na dan 31.12.2021.godine iznosi 3.154.969,37 kn.

|  |  |
| --- | --- |
| Potraživanja za prihode poslovanja | 3.040.364,49 |
| Potraživanja od prodaje dugotrajne imovine | 114.604,88 |
| UKUPNO | 3.154.969,37 |

1. **BILJEŠKE UZ OBRAZAC BILANCA**

AOP 001 Imovina, stanje imovine na dan 01.01.2021. godine iznosilo je 176.668.313,00 kn, a na dan 31.12.2021. godine iznosilo je 180.212.973,00 kn, što je povećanje u odnosu na početak godine 2021. godine, odnosno kraj 2020. godine za 2%.

AOP 003 Neproizvedena dugotrajna imovina stanje na dan 31.12.2021. godine iznosilo je 9.381.691,00 kn, te u odnosu na 2020. godinu je povećano za 4,8%, a to se odnosilo na ulaganja na tuđoj imovini radi prava korištenja a to je izgradnja šetnjice uz Gacku- Most Vivoze-Ribić.

AOP 007 Proizvedena dugotrajna imovina povećana je u odnosu na 2020. godinu, a razlog su veća ulaganja i izgradnja komunalne infrastrukture, nabava opreme, uredskog namještaja isl.

AOP 008 je povećan za 0,9%. U 2021. godini ulaganje u proizvedenu dugotrajnu imovinu se odnosilo na asfaltiranje cesta, rekonstrukcija ulice K. Tomislava, izgradnja javne rasvjete, obnova stadiona NK Otočac, izgradnja boćališta te obnova doma Prozor.

 AOP 014 Postrojenje i oprema. U 2021. godini nabavljeno je nove uredske opreme i namještaja a istovremeno je rashodovano, zbog dotrajalosti, po komisiji za popis imovine. Postrojenje i oprema koja je kupljena u 2021. godini je: kamere, računala i računalne komponente, spremnici za odvojeno prikupljanje otpada.

AOP 024 Prijevozna sredstva u odnosu na 2020. godinu su povećana za 8,3% . Povećanje se odnosi na nabavu dva automobila.

AOP 051 Građevinski objekti u pripremi, vidljivo je smanjenje u odnosu na prethodnu godinu. Na računu 051190 Ostali građevinski objekti u pripremi 2021.g. evidentirana je Mrtvačnica u Dabru 63.868,24 kn.

 AOP 067 Stanje novaca na računu kod tuzemnih banaka na dan 01.01.2021. godine iznosilo je 15.673.878,00 kn dok je 31.12.2021. godine stanje novaca bilo 17.445.100,00 kn.

AOP 071 Stanje novaca u blagajni 31.12.2021. godine je 0,00 kn.

AOP 073 Ostala potraživanja na dan 31.12.2021. godine iznose 17.824,45 kn. Ostala potraživanja odnose se na potraživanja koja se refundiraju:

* Potraživanja od Porezne uprave( za struju) 7.307,55 kn,
* Potraživanja od Centra za socijalnu skrb Senj (struja, voda i odvoz smeća) 4.338,93 kn,
* Potraživanja NK Otočca za svlačionicu (struja) 4.668,11 kn,
* Potraživanja Komunalac (struja) 1.609,86 kn.

AOP 130 Dionice i udjeli u glavnici. Grad je za obavljanje komunalnih djelatnosti osnovao dva trgovačka društva koja su u 100-tnom vlasništvu Grada. To je trgovačko društvo Komunalac d.o.o sa ukupnom temeljnim kapitalom od 23.986.700,00 kuna, trgovačko društvo Gacka d.o.o. sa ukupnim temeljnim kapitalom od 5.020.000,00 kuna i trgovačko društvo Hrvatski radio Otočac d.o.o. koji je u vlasništvu Grada Otočca sa 33.000,00 kuna ili 33%.

AOP 141 prikazuje razliku potraživanja za prihode poslovanja 31.12.2021. godine te smanjenje odnosno potraživanja za prihode gdje je rezultat primjena Pravilnika o izmjenama i dopunama Pravilnika o proračunskom računovodstvu i Računskom planu. Temeljem popisa imovine, obveza i potraživanja na dan 31.12.2021. godine komisija je utvrdila potraživanja za prihode poslovanja i utvrdila potraživanja od 1-3 godine (stopa otpisa 50%), preko tri godine (stopa otpisa 100%) i potraživanja koja su prijavljena u stečajnu masu ( otpisa 75%).

Potraživanja po vrstama prihoda i ispravci potraživanja

 **STANJE POTRAŽIVANJA**

 ***- za prihode poslovanja***

* 1. potraživanja za porez na korištenju javnih površina 226.055,38

 Ispravak vrijednosti – javne površine -187.845,18

* 1. potraživanja za naknade za postavljanje reklama 13.191,36

 Ispravak vrijednosti- naknada za postavljanje reklame -1.981,63

* 1. Potraživanja porez na potrošnju alkoh. i bezalkoh. pića 375.718,17

 Ispravak vrijednosti- porez na potrošnju -283.968,04

* 1. Potraživanja za porez na tvrtku odnosno naziv 643.958,19

 Ispravak vrijednosti- porez na tvrtku -684.562,03

 Ispravak vrijednosti- porez na tvrtku- stečaj 0,00

* 1. Potraživanja za najam za poslovni prostor 26.550,47

 Ispravak vrijednosti- poslovni prostor -18.557,94

* 1. Potraživanja za najam za stambeni prostor -20.977,74

 Ispravak vrijednosti- stambeni prostor -10.689,94

* 1. Potraživanja za najam kuglane 11.560,00
	2. Potraživanja za porez na kuće za odmor 193.515,81

Ispravak vrijednosti- porez na kuće za odmor -111.509,76

* 1. Potraživanja za prihode od spomeničke rente-direktna 1.345.212,19

 Ispravak vrijednosti- spomenička renta -1.300.735,47

* 1. potraživanja- naknada za legalizaciju 60.422,05
	2. potraživanja- prihodi vodoprivrede 0,17
	3. potraživanja- naknada za uređenje voda 428.919,31
	4. potraživanja- doprinos za šume 355.543,45
	5. potraživanja za naknadu za korištenje prostora elektrane 304.194,28
	6. potraživanja za mineralne sirovine 0,00
	7. potraživanja za komunalnu naknadu 4.659.576,26

 Ispravak vrijednosti- komunalna naknada -2.445.094,24

 Ispravak vrijednosti – komunalna naknada- stečaj -1.028.808,96

* 1. potraživanja za komunalni doprinos 344.773,20

 Ispravak vrijednosti- komunalni doprinos -293.531,05

* 1. potraživanja za prik. na vodoopskrbni sustav 974,50
	2. potraživanja za prik. na javnu odvodnju otpadnih voda 1.798,54
	3. potraživanja za kamate- komunalna naknada 155.911,14

 potraživanja za kamate- gradski porezi (porez na tvrtku) 40.603,84

* 1. potraživanja za kamate- stanovi na kojima postoji stan. pravo 815,13
	2. potraživanja za kamate- zakup stambenog prostora 38,50
	3. potraživanja za kamate- zakup poslovnog prostora 225,01
	4. potraživanja za kamate- porez na korištenje javnih površina 12.225,12
	5. potraživanja za kamate- porez na kuće za odmor 3.298,58
	6. potraživanja za kamate- porez na potrošnju 9.959,27
* ***za prihode od prodaje nefinancijske imovine***
	1. potraživanja od prodaje- poslovna zona -122.334,97
	2. potraživanja za stanove na kojima postoji stanarsko pravo 135.596,23
	3. nedospjela potraž. za stanove na kojima postoji stan. pravo 101.343,62

AOP 168 Rashodi budućih razdoblja i nedospjela naplata potraživanja. Na računu 193110 Kontinuirani rashodi budućih razdoblja evidentirana je plaća za zaposlene u Gradu Otočcu za prosinac 2021. godine koja se isplaćuje u siječnju 2022. godine u iznosu od 291.082,75 kn.

AOP 170 Obveze su povećane u odnosu na 2020. godinu za 0,3%.

Pregled obveze po vrstama računa

 Obveze za zaposlene 298.617,27

 Obveze za materijalne rashode 429.047,73

 Obveze za financijske rashode 6.703.105,65

 Obveze za subvencije 74.796,75

 Obveze za naknade građanima i kućanstvima 5.382,27

 Ostale tekuće obveze 27.006,45

 Obveze za nabavu nefinancijske imovine 277.347,00

 Obveze za kredite i zajmove 588.224,39

AOP 253 Izvanbilančni zapisi u 2020. godini obuhvaćaju bjanko zadužnicu koje je Grad izdao na iznos od 1.000.000,00 kuna Fondu za zaštitu okoliša i energetsku učinkovitost za dodjelu bespovratnih sredstava za nabavu spremnika za odvojeno prikupljanje otpada i bjanko zadužnicu u iznosu od 500.000,00 kn za izgradnju vodovoda Podum, uređenje Doma Prozor u iznosu od 500.000,00 kn, rekonstrukcija ulice K.Tomislava također u iznosu od 500.000,00 kn, izgradnja NK Otočac u iznosu od 500.000,00 kn, izgradnja ceste Humac u iznosu od 500.000,00 kn.

Izvanbilančni zapisi također obuhvaćaju i sudske sporove u tijeku. Ukupan iznos sudskih sporova je 7.313.420,35 kn te su navedeni na kraju Bilješki u tablici.

AOP 239 Višak prihoda 31.12.2021. godine iznosi 9.938.804,00 kn.

1. **BILJEŠKE UZ IZVJEŠTAJ O OBVEZAMA**

Ukupno stanje obveza u razdoblju od 1. siječnja do 30. rujna 2021. godine iznosi 36.521.325,36 kn, a odnosi se na ukupno stanje obveza 1. siječnja u iznosu od 8.376.050,00 kn i povećanje obveza u izvještajnom razdoblju za 28.145.275,36 kn.

Stanje podmirenih obveza u izvještajnom razdoblju iznosi 28.117.797,85 kn te ukupno stanje dospjelih i nedospjelih obveza u izvještajnom razdoblju u iznosu od 8.403.527,51 kn.

Stanje dospjelih i nedospjelih obveza na kraju izvještajnog razdoblja u iznosu od 8.403.527,51 kn odnose se na:

 Obveze za zaposlene 298.617,27 kn

 Obveze za materijalne rashode 429.047,73 kn

 Obveze za financijske rashode 6.703.105,65 kn

 Obveze za subvencije 74.796,75 kn

 Obveze za naknade građanima i kućanstvima 5.382,27 kn

 Ostale tekuće obveze 27.006,45 kn

 Obveze za nabavu nefinancijske imovine 277.347,00 kn

 Obveze za kredite i zajmove 588.224,39 kn.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

Iznos smanjenja u obujmu imovine u 2021. godini je 48.263,68 kn. Smanjenje se odnosi na potraživanja za prihode poslovanja (AOP 032) na temelju Odluke o oslobađanju plaćanja zbog epidemije COVID na temelju odluke Stožera civilne zaštite RH, a odnosi se na oslobođenje plaćanja zakupnine za poslovni prostor u vlasništvu grada Otočca te najam kuglane (prostora i opreme) za klubove:

Iznosi oslobođenja su:

* + Zakup poslovnog prostora 16.103,68 kn.
	+ Najam kuglane: 31.160,00 kn.

Iznos povećanja imovine (AOP 21) u iznosu od 1.468.905,00 kn, odnosi se na prijenos vlasništva spremnika za odvojeno prikupljanje otpada temeljem Ugovora sa Fondom za zaštitu okoliša i energetsku učinkovitost. Navedeni spremnici su nabavljeni u 2021.godini te su knjiženja provedena sukladno Okružnici Ministarstva financija.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (RAS- FUNKCIJSKI)**

Ukupno stanje rashoda prema funkcijskoj klasifikaciji u razdoblju od 01. siječnja do 31. prosinca 2021. godine 29.068.830,00 kn, te su veći u odnosu na 2020. godinu za 42,7%, a odnose se na funkcije:

* 01- Opće javne usluge: 011- Izvršna i zakonodavna tijela, financijski i fiskalni poslovi, vanjski poslovi i 013- Opće usluge vezane za službenike
* 02- Obrana: 022- Civilna obrana
* 04- Ekonomski poslovi: opći ekonomski i trgovački poslovi, poljoprivreda, građevinarstvo, cestovni promet, turizam, ekonomski poslovi koji nisu drugdje svrstani
* 05- Zaštita okoliša
* 06- Usluge unapređenja stanovanja i zajednice: opskrba vodom, ulična rasvjeta
* 08- Rekreacija, kultura i religija: služba rekreacije i sporta, služba kulture
* 09- Obrazovanje: drugi stupanj visoke naobrazbe
* 10- Socijalna zaštita: socijalna pomoć stanovništvu koje nije obuhvaćeno redovnim socijalnim programom i socijalna zaštita
1. **POPIS SUDSKIH SPOROVA KOJI SU U TIJEKU KOD GRADA OTOČAC**

|  |
| --- |
| **Bilješke u svezi sudskih postupaka Grada Otočca u 2021. godini** |
|  |
| Redni broj | Naziv spora | Opis spora | Vrijednost |
| **1.** | **Obrt HB** | **radi poništenja ugovora i predaje ključeva brave** **ulaznih vrata Doma HV, postupak u tijeku** | **0,00** |
| **2.** | **Obrt HB** | **više ispostavljena i plaćena situacija za izgradnju** **povrat više plaćenog novca.** | **85.253,70** |
| **3.** | **HEP**  | **Vansudska nagodba radi povrata novca za komunalnu** **naknadu po Presudi upravnog suda.**  | **6.661.648,42** |
| **4.** | **Dušan Bobić****Otočac** | **Naknada štete (pao s bicikla –cesta nije očišćena)** | **121.000,00** |
| **7.** | **Kreditna unija Dukat** |  **Ostavina – dug pok. Ivan Klobučar** | **24.307,00** |
| **8.** | **Erste banka** | **Ostavina – dug pok. Ivan Klobučar** | **144.756,93** |
| **9.** | **Dragan Sigurnjak**  | **Naknada štete- poplave** | **50.000,00** |
| **10.**  | **Marko Jurković** | **Utvrđivanje imovine- tužba protiv Grada Otočca** | **3.000,00** |
| **11.** | **Zdravko Majetić** | **Ostavina iza pokojnog Zdravka Majetića- sudski postupak u tijeku** | **223.454,30** |

1. **POPIS UGOVORNIH OBVEZA I SLIČNO**

 Grad nije izdavao jamstva, kreditna pisma i slično u 2021. godini, kao i prethodnih godina koje bi mogle biti evidentirane ili postati obveze u narednim razdobljima.

**U Otočcu, 14. 02. 2022.**

 **Gradonačelnik:**

 **Goran Bukovac, dipl.pol,**